 Prišlo je novo leto in čas je tekel dalje. Z najmlajšimi smo temo začeli s spoznavanjem ur. Otroci so zelo uživali v spoznavanju, opazovanju, poslušanju, pogovoru o času, o urah, o dejavnostih, ki jih počnejo preko dneva… S pomočjo različnega slikovnega gradiva, knjige o urah so otroci spoznavali dele dneva, razdelitev časa, ki ga razdelimo na čas, za malico, igro, delo, gibanje, počitek, spanje, sprostitev, zabavo in bivanje na prostem. Preko spoznavanja časa-ur, smo spoznavali, tudi dneve v tednu, imenovali mesece s pomočjo slikovnega koledarja, ter odkrivali zaporedje dneva, dan-noč (zjutraj, opoldan, popoldan, zvečer, svetloba dneva, tema noči). Zelo so uživali v igri: Ali slišiš zvok? Čeprav so še zelo majhni, so zvok budilke hitro prepoznali, slišali in našli budilko. Pri didaktični igri-Moj dan, so bili zelo iznajdljivi pri polaganju sličic na polovico dneva, ki je obsijan s soncem in na drugo polovico, ki je noč.Veliko smo likovno ustvarjali. Likovno smo upodobili uro. Otroci so najprej s prsti rok porisali risalni list, nastala je podlaga. Že izrezan krog so z dlanmi rok delali odtise, da je bila ura popolna smo dodali številke in kazalce ter jih razstavili. Otroci so bili pri vseh dejavnostih zelo aktivni in vedoželjni. 